**6.5×47 mm Lapua**, også angitt som **6,5 × 47 Lapua**, er en røyksvak flaskehalspatron opprinnelig utviklet for konkurranseskyting fra 300 til 1000 meter av ammunisjonsprodusenten Nammo Lapua og den sveitsiske rifleprodusenten Grünig + Elmiger AG i 2005. Andre vanlige navn for denne patronen er **6.5×47 mm** og **6.5×47L**.

Egenskaper
----------

Grunnet relativt lang hals kan 6.5x47 mm Lapua lades med svært lange matchkuler uten at kulen kommer under bunnen av halsen. Dette eliminerer "smultring- problemet" som ofte oppstår på hylser som har blitt ladet over 20 ganger. Kuler fra venstre til høyre: Lapua FMJ 9.3 gram, Hornady 8 gram (ladet til 69 mm totallengde), og Hornady 8 gram A-Max.
Egenskaper med 6.5x47 mm-patronen inkluderer:

* Hylsedimensjoner optimalisert for matchkuler.
* Høyt makstrykk (435 megapascal Pmaks piezotrykk) og stort hylsevolum gjør høy uthastighet og flat projektilbane mulig.
* Redusert pipeslitasje sammenlignet med 6mm Norma BR.
* 6.5x47 mm Lapua har bunndiameter og totallengde tilsvarende 7.62x51mm NATO/.308 Winchester, og kan dermed brukes i våpen med tilsvarende bolthode, glidekasselengde og magasiner.

Historie
--------

6.5 x 47 mm Lapua er ikke direkte basert på noen andre hylser. Patronen ble designet av Lapua med stor hjelp fra den sveitsiske rifleprodusenten Grünig & Elmiger. Hylsen låner også mange egenskaper fra 6mm PPC, og har vist seg å ha et godt potensial for presisjon.

6.5x47 mm Lapua har et hylsevolum på 3.11 milliliter (48.0 grain H2O).

**Bilde**: Maksimaldimensjoner for 6.5×47 mm Lapua i henhold til CIP. Alle mål er i millimeter.

Amerikanske SAAMI ville definert skuldervinkelen som alfa/2 = 30 grader. En vanlig riflestigning for denne patronen er 200 mm med 6 bommer, 6.5 mm bomdiameter, 6.7 mm riflingsdiameter, bomdbredde 2.29 mm, og tennhette av typen «small rifle».

I henhold til CIP er makstrykket for 6.5x47 mm Lapua oppgitt til å være 435 megapascal Pmaks piezotrykk. I land med CIP-regulering må all fabrikkammunisjon testes med 125% av maksimalt CIP-trykk for å kunne selges til forbrukere. Dette betyr at ammunisjon i 6.5×47 mm Lapua per 2018 må tåle minst 543.80 megapascal PE piezotrykk.

Ytelse
------

6.5x47mm Lapua er en middels kraftig patron, og sammenlignes ofte med .260 Remington, 6.5 Creedmoor og 6,5 × 55 mm. Lapua-patronen ble fra starten utviklet for å optimalisere presisjon, levetid på pipen og hylsevolum for konkurranse- og taktisk skyting, og landet på et hylsevolum på 3.11 ml, som Lapua anså som fornuftig i forhold til løpsarealet på 34.59 mm2. Halsen gir god plass til relativt lange kuler, hvilket kan gi god aerodynamisk ytelse i forhold til kulediameteren. 6.5x47mm Lapua oppnår noe lavere utgangshastigheter enn .260 Remington og 6.5 Creedmoor grunnet mindre hylsevolum. I en artikkel på nettstedet Precision Rifle Blog hvor utstyret til de 100 beste PRS-skytterne i ble undersøkt viste det seg at 6.5 Creedmoor i gjennomsnitt ble ladet til 15 m/s høyere utgangshastighet enn 6.5x47 mm Lapua. Messingkvaliteten til 6.5x47 mm Lapua har rykte på seg for å være overlegen 6.5 Creedmoor. 6.5x47 mm Lapua var den mest populære patronen under PRS-konkurranser i 2015 og ble brukt av mer enn to tredjedeler av utøverne.

CIP angir samme makstrykk (435 megapascal Pmaks piezotrykk) for både 6.5x47 mm Lapua og 6.5 mm Creedmoor, mens makstrykket for .260 Remington angis som lavere enn begge disse to (415 megapascal Pmaks piezotrykk).

Konkurranser
------------

6.5x47mm Lapua-patronen har blitt brukt til å sette mange rekorder, de fleste av dem på 600 yards (550 m). Erik Cortina satte ny klubbrekord på 300 yards (270 m) med en 6.5×47 Lapua (RL17). Cortina skjøt 600 poeng med 49 innertiere, mens den tidligere rekorden var 599 poeng med 32 innertiere.

Sommeren 2016 satte Mike Gaizauskas ny langholdsrekord med en 72.54 mm tiskuddssamling på 1000 yards (915 m), og slo dermed den tidligere rekorden skutt med 6mm Dasher.

Amerikanske Kevin Nevius satte ny nasjonal NRA-rekord for rifle med et perfekt resultat på 200 poeng med 20 innertiere på 600 yards (550 m) i klassen liggende med kikkertsikte. Nevius brukte 6.5×47 mm Lapua ladet med 8.8 grams Scenar-L OTM-kuler og VV N150-krutt.

I 2016 var 6.5x47 mm Lapua den dominerende patronen i PRS, og ble brukt av alle innen topp 10 samt mer enn to tredjedeler av de resterende utøverne.

6.5x47 mm Lapua har blitt veldig populær til metallsilhuettskyting. I en undersøkelse fra det amerikanske NRA-mesterskapet i 2014 var 6.5×47 mm Lapua den nest mest populære patronen i begge rifledisiplinene.

I oktober 2017 ble 6.5x47 mm Lapua brukt til å sette ny rekord for britisk rekord i benkeskyting med en femskuddssamling på 550 m som målte 26.87 mm. Den gamle rekorden var 36.50 mm.

Villkattvarianter
-----------------

Like etter innføringen av 6.5x47 mm Lapua ble patronen brukt som utgangspunkt for flere nye villkattpatroner ved å presse halsen ned til 6 mm. Denne villkattpatronen blir ofte kalt 6-6.5×47 for å unngå sammenblanding med 6×47 Swiss Match-patronen som er en lignende patron som bruker større tennhette. En annen populær variant som har mindre hals og 40-graders skulder, hvilket har vist seg å gi en økning i utgangshastighet på 30 m/s i forhold til standard 6-6.5×47.

Se også
-------

* 6,5 mm Grendel (6.5×38)
* 6.5mm Creedmoor (6.5×48)
* .260 Remington (6.5×51)
* 6,5 × 55 mm

Referanser
----------

1. 1 2 3 4 5  C.I.P. TDCC datasheet 6,5 x 47 Lapua
2. ↑  «October 2005 Blog».
3. ↑  «New Products». Arkivert fra originalen 7. mars 2005. Besøkt 10. februar 2007.
4. 1 2  «Archived copy». Arkivert fra originalen 7. mars 2016. Besøkt 6. mars 2016.
5. ↑  «6.5x47 Lapua Tactical Rifle Project».
6. ↑  «6mm PPC Cartridge Guide within AccurateShooter.com».
7. ↑  «6.5×47 Lapua Cartridge Guide within AccurateShooter.com».
8. ↑  Demigod short action 6.5mm comparison article
9. ↑  Smith, Zak. «6.5mm Shootout: .260 Remington vs. 6.5x47 Lapua vs. 6.5 Creedmoor».
10. ↑  «Best Rifle Caliber - What The Pros Use - PrecisionRifleBlog.com».
11. 1 2  «Arkivert kopi». Arkivert fra originalen 2. oktober 2018. Besøkt 8. april 2020.
12. ↑  «Cortina Breaks 300-yard Club Record with 6.5×47mm Lapua (RL17) « Daily Bulletin».
13. ↑  «Amazing 2.856″ 10-Shot Group at 1000 Yards — Potential Record « Daily Bulletin».
14. ↑  «NRA 2014 National Championship Final Bulletin» (PDF). Arkivert fra originalen (PDF) 10. oktober 2015. Besøkt 24. mars 2017.
15. ↑  «From the Bench – UKBRA 600 Yard Benchrest Shoot Diggle 15th October 2017».
16. ↑  «6-6.5×47 « Search Results « Daily Bulletin».
17. ↑  «Mid-Sized Cartridge Comparison « Daily Bulletin».